Sveučilište u Rijeci

ODJEL ZA INFORMATIKU

Radmile Matejčić 2, Rijeka

Akademska 2016./2017. godina

**Metodička praksa iz informatike**

Studij: Diplomski studij matematike i informatike

Semestar: 4. semestar

Web stranica predmeta: http://www.inf.uniri.hr

ECTS bodovi: 4

Nastavno opterećenje: 4

|  |  |  |
| --- | --- | --- |
| **Nositeljica predmeta:**Prof. dr.sc. Nataša Hoić-Božiće-mail: natasah@inf.uniri.hr.hrweb stranica: <http://www.inf.uniri.hr/~natasah/>Ured: Radmile Matejčić 2, Rijeka, 411/4Vrijeme konzultacija: četvrtak 12:00-14:00 h po dogovoru e-mailom |   |  |

|  |
| --- |
| **Metodička praksa iz informatike** |
| **Razvijanje općih i specifičnih kompetencija (znanja i vještina)** |
| Osposobljavanje studenata za kvalitetno planiranje, pripremanje, izvođenje i procjenjivanje nastave informatičkih predmeta u osnovnoj i srednjoj školi. |
| **Korespodentnost i korelativnost programa**  |
| Program kolegija u korelaciji je s programima pedagoško-psiholoških kolegija te kolegijima i Metodika nastave informatike 1 i 2. |
| **Okvirni sadržaj predmeta** |
| Planiranje, priprema, izvođenje i ocjenjivanje rezultata nastave informatike. Metodika nastave informatike pojedinih sadržaja u osnovnoj i srednjoj školi. |
| **Oblici provođenja nastave i način provjere znanja** |
| Terenska nastava, mentorski rad, seminari, konzultacije.Studenti su obvezni aktivno sudjelovati u svim oblicima rada, a posebice hospitirati u školi, odslušati uzorna predavanja mentora te izvesti pokusni i ocjenski nastavni sat. |
| **Popis literature potrebne za studij i polaganje ispita** |
| Aktualni udžbenici iz informatike i računarstva za osnovnu i srednju škole te odgovarajući priručnici za nastavnike. |
| **Popis literature koja se preporučuje kao dopunska** |
| 1. Nastavni planovi i programi informatike za osnovnu i srednju školu, Ministarstvo znanosti, obrazovanja i športa RH
2. Ostala stručno – metodička literatura kao pomoć za pripremu nastavnog sata
 |
| **Način praćenja kvalitete i uspješnosti izvedbe predmeta** |
| Kroz ustrojeni sustav osiguranja kvalitete Odjela za informatiku. |
| **Preduvjeti za upis predmeta** |
| Uvjet za odlazak na nastavnu praksu u školu je da je student na predmetu „Metodika nastave informatike 1” stekao minimum od 40% bodova (ima uvjet izlaska na završni ili popravni ispit). |
| **Mogućnost izvođenja na stranom jeziku** Ne |

|  |  |
| --- | --- |
| **R. BR.** | **OČEKIVANI ISHODI** |
| 1. | Samostalno napisati pripremu za izvođenje nastavnog sata iz informatike |
| 2. | Izvesti nastavni sat na temelju napisane pripreme uz upotrebu računalne tehnologije |
| 3. | Analizirati izvedeni nastavni sat  |

**AKTIVNOSTI I OCJENJIVANJE STUDENATA**

| **VRSTA AKTIVNOSTI** | **ECTS** | **ISHODI UČENJA** | **SPECIFIČNA AKTIVNOST** | **METODA PROCJENJIVANJA** | **BODOVI MAX.** |
| --- | --- | --- | --- | --- | --- |
| Pohađanje prakse i aktivnosti na praksiVođenje dnevnika prakse | 2 | 1-3 | Prisutnost studenta i aktivno sudjelovanje na nastavnoj praksi.Vođenje e-dnevnika prakse  | 0-10 bodova prema unaprijed razrađenim kriterijima. | 10 |
| Kontinuirana provjera znanjaOcjenski sat | 2 | 1-3 | Priprema i izvođenje ocjenskog nastavnog sata | Procjenjuje mentor u školi na osnovu razrađenih elemenata vrednovanja | 90 |
| **UKUPNO** | **4** |  |  |  | **100** |

**Pohađanje prakse i aktivnosti na praksi**

Studenti u vježbaonicama u srednjoj (i osnovnoj[[1]](#footnote-1)) školi u formi terenske nastave upoznaju život škole i školsku dokumentaciju. Pohađanje nastave prakse je obavezno i mentori vode evidenciju o pohađanju i aktivnom sudjelovanju studenata.

Obaveze studenata:

1. grupa studenata prisustvuje jednom satu dogovora i uputa, te dva do četiri sata nastave kod mentora (**uzorno predavanje** mentora)
2. svaki student održava jedno individualno **ocjensko predavanje** u razredu kojem uz mentora i učenike obavezno prisustvuje barem još jedan kolega iz njegove grupe
3. prije održanog individualnog ocjenskog sata nastave student pokazuje mentoru pripremu zadanog nastavnog sata (**obavezne hospitacije**).
4. individualna **pokusna predavanja** (samo za mentora, ne i pred učenicima) po potrebi se mogu održati u dogovoru s mentorom.

Studenti su dužni prihvatiti temu nastavnog sata koju im je predložio mentor te **poštivati sve rokove** koje su dogovorili s mentorima.

Ukoliko im je potrebna dodatna pomoć za pripremu izlaganja na individualnom ocjenskom predavanju, studenti mogu dolaziti i na dodatne hospitacije kod svojih mentora (ili im pitanja postavljati e-mailom, ako se sa svojim mentorom dogovore za takav oblik komunikacije) ili na konzultacije kod nastavnika.

Studenti pišu pisanu pripremu za nastavni sat prema zadanom obrascu. Pripremi prilažu i korištenu PowerPoint prezentaciju (otisnutu ili na CD-u). Ukoliko student **ne preda pripremu za nastavu do roka** koji mu je zadao mentor, ne može održati ocjensko predavanje te se smatra da na njemu nije zadovoljio (dobiva 0 bodova).

Ukoliko je student predao **pripremu** koja **zahtijeva doradu**, ima pravo dorađenu pripremu predati mentoru još jednom. U slučaju da i tada priprema nije u redu, student ne može održati ocjensko predavanje te se smatra da na njemu nije zadovoljio (dobiva 0 bodova).

Sve aktivnosti s nastavne prakse studenti trebaju dokumentirati u obliku **e-dnevnika učenja** u nekom odgovarajućem alatu po izboru (npr. e-portfolio na <http://moodle.srce.hr/eportfolio/>, Bloger, Wikispaces). Kvaliteta dnevnika prakse će se vrednovati sa 10 ocjenskih bodova pri čemu će se gledati redovitost i potpunost vođenja dnevnika, kao i kvaliteta sadržaja.

**Vrednovanje ocjenskog predavanja**

Svi su studenti dužni pripremiti i izvesti ocjenski nastavni sat u vježbaonicama u srednjoj školi.

Vrednovanje se vrši prema sljedećim elementima:

|  |  |
| --- | --- |
| **Element** | **Bodovi** |
| Obrada teme i stručnost | /5 |
| Primjena odgovarajućih nastavnih metoda  | /5 |
| Struktura i trajanje nastavnog sata | /4 |
| Primjeri i zadaci | /4 |
| Način izlaganja  | /3 |
| Interakcija s učenicima | /3 |
| PowerPoint prezentacija | /3 |
| Pisana priprema | /3 |
| **Ukupno:** | **/30** |

Za sve elemente ukupno student će moći skupiti maksimalnih 30 bodova za svako izvedeno predavanje u školi, a bodovi će se prema odgovarajućoj skali pretvoriti u ocjenske bodove.

Student koji nije uspješno izveo ocjenski sat, to jest ocijenjen je s manje od 50% bodova (15 bodova), koji je dobio 0 bodova zbog nepoštivanja roka za predaju pripreme za nastavu ili dva puta loše napisane pripreme, može ga jednom ponoviti (pri čemu mu mentor može dodijeliti novu temu). Ako je i na drugom ocjenskom satu ocijenjen s manje od 50% bodova (15 bodova), mora ponovo upisati kolegij Nastavna praksa iduće akademske godine.

**OCJENJIVANJE**

* Studenti koji su skupili **manje od 40** ocjenskih bodova moraju ponovno upisati kolegij.
* Studenti koji su skupili **od 40-49** ocjenskih bodova pristupaju popravnom ispitu (ponovljeno ocjensko predavanje) na kojem moraju ostvariti minimalno 50% bodova. Studenti koji zadovolje na popravnom ispitu dobivaju ocjenu E bez obzira na stupanj postignuća tj. broj bodova. Studenti koji ne zadovolje moraju ponovo upisati predmet.
* Studentima koji su skupili najmanje 50 ocjenskih bodova kontinuiranim radom na nastavnim aktivnostima završna ocjena se donosi se na osnovu zbroja svih bodova prema sljedećoj skali:

A – 90% - 100% (ekvivalent: izvrstan 5)

B – 80% - 89% (ekvivalent: vrlo dobar 4)

C – 70% - 79% (ekvivalent: dobar 3)

D – 60% - 69% (ekvivalent: dovoljan 2)

E – 50% - 59% (ekvivalent: dovoljan 2)

**Ispitni rokovi**

(za unos ocjene u ISVU sustav)

18.6.2018.

2.7.2018.

 3.9.2018.

10.9.2018.

1. Informatika je izborni predmet u osnovnim školama te će izvođenje prakse u pojedinim akademskim godinama ovisiti o raspoloživim vježbaonicama i mentorima u osnovnim školama. [↑](#footnote-ref-1)